Narodna skupština
20071105

Što se tiče, nezakonite i neustavne primene tog zakona, ja ću samo da vam nabrojim ko su ti i koji su to likovi koji su učestvovali: Slobodan Lalović, Mlađan Dinkić, Aleksandar Radović, Đelić, Đinđić, Vuk Obradović i da ne idem dalje. A ko je uspešno branio taj vaš Zakon pred Saveznim Ustavnim sudom: Dragor Hiber, Vesna Rakić-Vodinelić, neki ljudi iz uprave prihoda i Ministarstva finansija i gle, divnog čuda, Bojan Pajtić. Toliko su lepo branili da je vaš Ustavni sud morao da obori taj vaš Zakon. Kada pričate ko je i koga oporezivao, onda vodite računa o toj prašini i o tom pepelu, neka ostane samo na vama. Sada ono, gospodine Jočiću, zbog čega sam se ja javio. Vrlo je dobro što u našem Poslovniku postoji taj institut koji se definiše članovima 225. i 226. On nama omogućava da između dve sednice Narodne skupštine ukažemo javnosti i Vladi šta se sve dešava u izvršnoj vlasti. Ovaj primer, sada koji ću da pomenem, tiče se Ministarstva odbrane, gospodina Šutanovca i njegove ekipe. Dana 2.